Home -- Aymara -- Perform a PLAY -- 001 (Jesus loves children)
Next Piece
DRAMAS -- perform them for other children!
Plays for children to perform
1. Tatit Jesusajj wawanacarojj munasiwa
Mä urujja mä Suecia marca Reyïpan phuchhapajja visitanacaparojj catokataina.
Niya té umt’asisinjja, visitanacapajja Princesarojj mayipjjataynawa jupan jach’a alajanacap uñacht’ayaspa. Jupajj cusisisaw jaisatayna. Jank’aquiraquiw palacio punk mistuwayatayna munat alajanacap thakheri. Visitanacapasti suma kalanacampi k’icht’ata kori coronanaca, diamante anillonanaca ukhamaraqui suma kolke cadenanaca ucanacat amuyasipcäna, ucampisa takeniru musparayasinsti, mä juk’ämjarusti Princesajja pä wawa irpjjärtatawa uñstani, ucjjarusti invitadonacaparojja cusisiañampiw satayna:
Princesa: “Tatanaca, aca imill wawa ukhamaraqui aca yokall wawawa nayan jach’a yänacajjaja.”
Visitanacajja wali musparapjjatayna. Jupanacasti diamantenaca ukhamaraqui suma kalanaca uñjañ munapjjatayna. Ucampisa amuyjjapjataynawa, Princesataquejja, wawanacawa take alajanacat sipansa juk’ampi suma alajanacätaynajja.
Ucasa chekawa, aca invitanonacjamajja, janiw takenisa munapquiti ukhamaraqui wawanacarusa k’ayachapquiti, ucampisa mä chacharuwa uñcht’a jupapï take chuymawa munasi ukhamaraqui wawanacaru k’ayachasi: Jupasti Tatitu Jesusawa.
Maya nayra Biblian kelkatajja siwa mä urusti mä awquinacawa wawanacaparojja Jesusa uca apapjjatayna, jupampi jiquisipjjaspa, uñt’apjjaspa, ukhamaraqui bendicionapsa churaspa. Ucampisa janirara jupampi jiquiscasinjja, discopulonacapan khoru arunacapawa ist’asïna, sapjjataynawa:
Discipulonacapa: “¿Cuns munapjjta? ¡Sarapjjam! ¡Chhaktapjjam! Tatit Jesusajj wali lurañanïsquiwa.”
Wawanacajja sustjatäpjjanwa, janiw cunsa sañ puedepcänti. Pachpa Jesusan arquirinacapawa khoru arunacampi runcapjjatayna.
Cusisitätwa aca historiajja janiwa ukhamaqui tucusquiti. Jesusajja munasiwa ukhamaraqui yokall imill wawanacarojja k’ayachasiwa, ukhamasti cunapachatï Jesusajj jach’a arunaca ist’ataynajja jupa pachpawa arsutayna.
Jesús: “Wawanaca nayan ucaru jutañapa antutapjjam. Jan jark’apjjamti, Tatitun marcapasti khitinacatï jupanacjamaquï ucanacataquiwa.”
Jesusajja yokall imill wawanacaruwa munasi. Jupaw jawsasïna, juparu uñt’apjjañapataqui ukhamaraqui jurar confiapjjañapataqui. Ucjjarusti jupanacajj jutapjjataynawa…
…Juma ucchanacjama yokallitunaca ukhamaraqui imillitanacaru
…suma wawanaca ukhamaraqui jan wali wawanacaru
…Jach’anacaru ukhamaraqui jisk’anacaru
…Jan ajjsaririnacaru ukhamaraqui ajjsaririrnacaru
…ch’ikhinacaru ukhamaraqui jan taksa yatipcäna ucanacaru
Janiw cunapachasa uca uru armapcänti, cuna pachatejj jupanacampejja sumätayna ukhamaraqui suma munasiñanïtayna ucjjarusti jupanacaru uñt’aña munatayna ukhamaraqui mä ratu jupanacampïña. Tatit Jesusasti jupanacaru bendicitaynawa.
Jesusajj wawanacarojj munasiwa.
Ucajja wali cusisiyatayna, ucatsti yakhanacaruwa ucjja yatiyapjjäna.
Jesusasti, jumanacarojja munasipjjaractamwa, ¡jan cunapachasa armasijjamti!
Biblianjja jupajj sïwa: Nayar jutirirojja, janiw jak’acti.
Uñstirinaca: Parliri, Princesa, arquirinaca ukhamaraqui Jesús
© Copyright: CEF Germany
eng_Latn eng_Latn eng_Latn eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn tum_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn